Constantin Lăcătușu, sportivul care s-a îndrăgostit de natură: "Muntele este cel mai puternic magnet posibil".
Constantin Lăcătușu are 60 de ani și este alpinist și geolog. Constantin Lăcătușu a urcat pe Everest pe 17 mai 1995. Lăcătușu a completat proiectul celor 7 vârfuri în 8 ani și 166 de zile. În 1999, Constantin Lăcătușu a fost numit "Cel mai bun sportiv român al anului".
Dragobetele pe care-l admirăm poate avea diferite profesii. Poate fi medic, profesor, polițist sau antrenor.Zburătorul zilelor noastre nu trăiește mereu printre oamenii de rând. De multe ori, el se retrage pe acoperișul lumii, undeva în Himalaya, unde nimeni nu poate să-l deranjeze.Constantin Lăcătușu e primul alpinist român care a urcat pe Everest. De acolo aduce amintiri și experiențe pe care noi putem numai să ni le imaginăm. Spune că: "Muntele este cel mai puternic maget posibil."Cel mai frumos "date" cu natura pe care l-a avut Constantin a fost în Groenlanda, într-un peisaj înghețat.Un loc unde nu se aștepta să vadă vreo formă de viață. Pe un vârf de munte, Constantin a găsit niște urme de mușchi și de licheni. Pur și simplu avea senzația că se află pe o planetă îndepărtată, în momentul în care apar primele forme de viață.